गोधरा में हुए अग्निकांड के तीन दिन बाद बिलकीस बानो अपने परिवार के लगभग 17 सदस्यों के साथ एक ट्रक में बैठकर अपनी जान बचाने के लिए भाग रही थी। उस समय उसकी आयु 19 वर्ष थी और वह पांच महीने से गर्भवती थी। इस ट्रक के पीछे एक हिंसक भीड़ दौड़ रही थी। थोड़ी दूर जाने पर इस हत्यारी भीड़ ने ट्रक को रोक लिया और उसमें बैठे बिलकीस के परिवार के 14 लोगों की हत्या कर दी। इसमें बिलकीस की बच्ची, मां, उसके सौतेले भाई भी शामिल थे। मरने वालों में एक दो साल की बच्ची भी थी। इसके बाद बिलकीस के साथ सामूहिक बलात्कार किया गया और यह सोचकर उसे वहीं छोड़ दिया गया कि वह जिंदा नहीं है।